ທ່ານນາງປະທານສະພາແຫ່ງຊາດ ຫງວຽນທິກີມເງິນ
ພົບປະກັບທ່ານປະທານາທິບໍດີ ມຽນມາ Htin Kyaw
ໃນຂອບເຂດການຢ້ຽມຢາມ ມຽນມາ, ຕອນບ່າຍວັນທີ 30/09 ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ໄດ້ພົບປະກັບທ່ານປະທານາທິບໍດີ ມຽນມາ Htin Kyaw. ນະທີ່ນີ້, ທ່ານນາງປະທານສະພາແຫ່ງຊາດ ຫງວຽນທິກີມເງິນ ໃຫ້ຮູ້ວ່າ: ການຢ້ຽມຢາມຄັ້ງນີ້ຂອງຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ເພື່ອແນໃສ່ຢືນຢັນຄວາມປາດຖະໜາຂອງ ຫວຽດນາມ ຊຸກຍູ້ການຮ່ວມມືກັບ ມຽນມາ ຢ່າງແໜ້ນແຟ້ນກ່ວາອີກ ພິເສດແມ່ນການຮ່ວມມືລະຫວ່າງ 2 ອົງການນິຕິບັນຍັດ. ທ່ານນາງປະທານສະພາແຫ່ງຊາດ ຫງວຽນທິກີມເງິນ ສະແດງຄວາມຫວັງວ່າ ທ່ານປະທານາທິບໍດີ ມຽນມາ ຈະສ້າງເງື່ອນໄຂດີກ່ວາ ເພື່ອໃຫ້ບັນດາວິສາຫະກິດ ຫວຽດນາມ ເຂົ້າລົງທຶນ, ດຳເນີນທຸລະກິດຢູ່ ມຽນມາ. ເລື່ອງບັນດາວິສາຫະກິດ ແລະ ນັກລົງທຶນໃຫຍ່, ປະສົບກັບຜົນສຳເລັດ ແລະ ມີອິດທິພົນຊື່ສຽງຂອງ ຫວຽດນາມ ໄປເຄື່ອນໄຫວຢູ່ ມຽນມາ ຈະປະກອບສ່ວນຢ່າງຕັ້ງໜ້າເຂົ້າການພັດທະນາເສດຖະກິດຂອງ ມຽນມາ.
ສ່ວນທ່ານປະທານາທິບໍດີ ມຽນມາ ໃຫ້ຮູ້ວ່າ: ປະຈຸບັນ ມີບາງນັກລົງທຶນ ຫວຽດນາມ ໄປ ເຄື່ອນໄຫວຢູ່ ມຽນມາ ແລະ ມີຫລາຍໂຄງການຂອງ ຫວຽດນາມ ພວມເຄື່ອນໄຫວຢ່າງມີປະສິດທິຜົນ. ທ່ານປະທານາທິບໍດີ ມຽນມາ ກໍ່ແຈ້ງໃຫ້ຮູ້ວ່າ: ມຽນມາ ພວມດຳເນີນການປັບປຸງ ແລະ ສຳເລັດກົດໝາຍວ່າດ້ວຍການລົງທຶນ ເພື່ອແນໃສ່ສ້າງເງື່ອນໄຂສະດວກກ່ວາ ໃຫ້ບັນດານັກລົງທຶນຕ່າງປະເທດມີກາລະໂອກາດແລກປ່ຽນຄ້າຂາຍ, ດຳເນີນທຸລະກິດຢູ່ ມຽນມາ, ສ້າງກາລະໂອກາດສະເໝີພາບໃຫ້ບັນດານັກລົງທຶນ, ດຳເນີນທຸລະກິດພາຍໃນປະເທດ.
(ແຫຼ່ງຄັດຈາກ VOV)